ארנולד ג'ודאס רימר (כריס בארי) יליד איו. על הספינה רימר היה בעל דרגה אחת לפני הנמוכה ביותר (טכנאי מדרגה שנייה) וראה בעצמו מפקדו של ליסטר. לאחר התאונה הגדולה הולי החזיר את רימר כהולוגרמה על מנת שתשמש חברה לליסטר ותשמור על שפיותו. רימר מהווה ניגוד מוחלט לליסטר והוא התמקד תמיד בניסיון לעלות בדרגה ולהיות קצין. דמותו של ארנולד רימר התפתחה רבות לאורך הסדרה. בעונות הראשונות ארנולד מופיע כאדם קטנוני ושונא אדם הנגוע בקיבעון להתקדמות בדרגות. תכונות אלה עמדו כמאבק ישיר לעובדה שהוא צר-מוחין ובור מושלם. במשך הזמן נגלו לצופה צדדים נוספים בדמות. לדוגמה, משפחתו דרשה ממנו מצוינות ללא פשרות מצד אחד ומצד שני זלזלו לחלוטין ביכולותיו ובכשרונותיו (רימר היה שחיין מצטיין). דוגמה נוספת היא הקיבעון שלו לקרבות, מלחמה ואסטרטגיה (הוא מכור למשחק הקופסה "סיכון"), לעומת הנטייה שלו לברוח מעימותים וחוסר היכולת שלו לתפקד במצבי לחץ.
מה הייתה הדרגה של ארנולד?
טכנאי מדרגה שנייה